# Darius Mockus

### Straipsnis iš Vikipedijos, laisvosios enciklopedijos.

Darius Mockus (g. 1965 m. kovo 29 d.) – verslininkas, vienintelis koncerno „MG Baltic“ akcininkas bei prezidentas, holdingo „MG Baltic Trade“ generalinis direktorius.

## [taisyti] Išsilavinimas ir veiklos pradžia

Darius Mockus Vilniaus universiteto Ekonomikos fakultete baigė industrinio planavimo studijas. Verslą pradėjo vadovaudamas kooperatyvui “Litas”. Vėliau valdomos įmonės buvo apjungtos į MG Baltic koncerną. Nuo 1990 m. Mockus dirbo Nacionalinė prekių biržoje AB „Lietuvos birža“ vykdančiuoju direktoriumi. 1991–1992 m. buvo „Lietuvos investicija“ prezidentas.

Nuo 1992 m. investicinės akcinės bendrovės „Investicijos fondas“ valdybos pirmininkas. Nuo 1996 m. UAB „Minvista“ direktorius. Nuo 2000 m. koncerno „MG Baltic“ (buvusi „Minvista“) direktorius, o nuo 2002 m. eina koncerno prezidento pareigas.

Darius Mockus šiuo metu yra MG Baltic koncerno prezidentas. Žurnalo Veidas (žurnalas) duomenimis, pagal savo valdomo turto dydį patenka į turtingiausių Lietuvos žmonių penketuką.

## [taisyti] Sąsajos su politika

2005 metais Vilniaus meras Artūras Zuokas išviešino, kaip manoma, D. Mockaus užsakymu parengtą viešųjų ryšių strategiją, kurioje buvo pateikiamos politinės veiklos ateityje alternatyvos ir išanalizuotos galimybės įsitvirtinti politikos gyvenime.

## [taisyti] Šeima, pomėgiai

Su žmona Ina Mockus turi tris sūnus (Vytis, Pijus, Rojus) ir dukrą Mariją. D. Mockaus kultivuojamos sporto šakos yra lauko tenisas, golfas, krepšinis, slidinėjimas.

## [taisyti] Kita veikla

Darius Mockus yra Lietuvos prekybos, pramonės ir amatų rūmų asociacijos prezidentas, Lietuvos teniso sąjungos Garbės prezidentas, Lietuvos Tautinio Olimpinio Komiteto bei Lietuvos Teniso Sąjungos garbės prezidentas, Vilniaus teniso klubo narys.

Darius Mockus yra vienas iš Lietuvos laisvosios rinkos instituto įkūrėjų.

## [taisyti] Nuorodos

- Ekstra žinios: Garsus verslininkas D.Mockus parengė planą, kaip tapti sostinės vadovu

Rodomas puslapis "http://lt.wikipedia.org../../../d/a/r/Darius_Mockus_a7cc.html"

Kategorija: Lietuvos verslininkai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Deutsch